सोनीपत में 2 युवकों को बंधक बनाकर बेरहमी से पीटा; परिजनों से 2 लाख फिरौती मांगी
हरियाणा में सोनीपत के गन्नौर क्षेत्र में 2 युवकों को बंधक बनाकर बुरी तरह से मारा पीटा गया। एक युवक को थर्ड डिग्री टॉर्चर किया गया। पेट्रोल से कपड़ा भिगोकर डंडे से बांधा और उसके प्राइवेट पार्ट में डाल दिया।
हरियाणा में सोनीपत के गन्नौर क्षेत्र में 2 युवकों को बंधक बनाकर बुरी तरह से मारा पीटा गया। एक युवक को थर्ड डिग्री टॉर्चर किया गया। पेट्रोल से कपड़ा भिगोकर डंडे से बांधा और उसके प्राइवेट पार्ट में डाल दिया। साथ ही आरोपियों ने उनके परिजनों को फोन कर छोड़ने के नाम पर 2 लाख रुपए की फिरौती मांगी। एक युवक की गंभीर हालत को देखते हुए पानीपत के एक अस्पताल में भर्ती कराया गया है।
कच्चा कैंप पानीपत निवासी तसलीम ने गन्नौर पुलिस को दी शिकायत में बताया कि वह पानीपत में सरफराज के पास बतौर हैल्पर काम करता है। सरफराज का चिकन सप्लाई का काम है। 16 अप्रैल को सरफराज के फोन पर सुबह करीब 6.30 बजे गफ्फार के फोन से कॉल आई। उसे कहा गया कि कुछ काम की बात करनी है। शाम 3 बजे के करीब तसलीम और सरफराज बाइक पर सवार होकर गढी कलां गन्नौर पुल के नीचे आ गए।
खेतों में बने कमरे पर ले गए
दोनों को वहां पर गफ्फार मिला। गफ्फार का DICT चौक के पास होटल है। गफ्फार ने उसे अपनी बाइक पर बैठा लिया। तीनों वहां से चल पड़े। सरफराज अपनी मोटरसाइकिल पर था। थोड़ी दूरी पर दारु के ठेके के पास शकील मिला। गफ्फार ने शकील को सरफराज की बाइक पर बैठने को कहा। सभी दोनों बाइक पर गफ्फार के कहने पर खेतों मे बने एक कमरे पर चले गए।
तसलीम ने बताया कि कमरे पर गफ्फार उसे, सरफराज व शकील को छोड़ कर किसी और बंदे को लेने चला गया। कुछ देर बाद वह एक युवक के साथ आया। वे उसका नाम नहीं जानते। उसने बताया कि इन सभी ने मिलकर उसे व सरफराज को कमरे के अंदर हाथ पैर बांधकर बंदी बना लिया। फिर डंडों व केबल से मारना शुरू कर दिया। शकील व गफ्फार ने उसका मोबाइल व 3530 रुपए लूट लिए। साथ ही सरफराज की चांदी की चेन व 5 हजार रुपए लूटे।
पहले कपड़े उतारे, फिर प्राइवेट पार्ट में डंडा डाला
इस बीच एक और युवक प्रवेश वहां पर आ गया। उन्होंने मिलकर सरफराज को नंगा कर दिया। प्रवेश ने कपडा पेट्रोल मे भिगो कर डंडी पर लपेट कर सरफराज के पीछे प्राइवेट पार्ट मे डाल दिया। इसके बाद सभी ने उसे व सरफराज को लात घूंसो से मारना शुरू कर दिया। इसके बाद गफ्फार का भाई सत्तार वहां आ गया। इस बीच सरफराज को काफी चोट लगी थी ओर वह बेहोशी की हालत मे था।
2 लाख रुपए की फिरौती मांगी
सत्तार ने सरफराज को पकड कर उठाया और इसके बाद सभी ने सरफराज को डंडों, केबल की तार, लात व घूंसों से मारना शुरू कर दिया। फिर उन सबने उनसे फिरौती की मांग की। कहा कि अपनों घर वालों से 2 लाख रुपए मंगवाओ। कुछ देर बाद सभी कमरे से बाहर निकल गए। वह मौका पाकर भाग गया।
मारपीट के दौरान उन्होंने उसके मोबाइल नम्बर से रियासत जो सरफराज का भतीजा है, उसके फोन पर कॉल करके रुपयों की डिमांड की। रुपए न देने पर दोनों को जान से मारने की धमकी दी गई। बाद में सरफराज को भी गंभीर हालत में गन्नौर के नागरिक अस्पताल पहुंचाया गया। उसे पीजीआई खानपुर रेफर किया गया, लेकिन परिजन उसे पानीपत के एक निजी अस्पताल में ले गए।
पुलिस ने 5 लोगों पर मामला दर्ज किया
थाना गन्नौर के SI सतबीर सिंह ने बताया कि सूचना के बाद वे अस्पताल पहुंचे तो पता चला कि सरफराज को खानपुर मेडिकल भेजा गया है। फिर पता चला कि वो पानीपत के सुनील अस्पताल में दाखिल हे। वहां पहुंच कर डॉक्टर से बात की तो डॉक्टर ने उसे बयान देने में अन फिट बताया। उसके साथी तसलीम की शिकायत पर पुलिस ने गफ्फार, शकील, प्रवेश, सत्तार व एक अन्य के खिलाफ धारा 323/387/379B/342/377/506/34 IPC के तहत केस दर्ज किया है।